NÁVRH
UZNESENIE VLÁDY SLOVENSKEJ REPUBLIKY

 
k Návrhu na vydanie rozhodnutia vlády SR, že stavba „Výrobné, logistické, servisné a vývojové centrum Samsung“ je významnou investíciou, ktorej uskutočnenie je vo verejnom záujme

Číslo materiálu:	          516 /2005-001	
Predkladateľ:	Podpredseda vlády a minister hospodárstva SR 	
Vláda
A.	súhlasí
         
A.1.  	že podľa § 1 ods. 2 písm. c) zák. č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov, je stavba „Výrobné, logistické, servisné a vývojové centrum Samsung“ významnou investíciou, ktorej uskutočnenie je  vo verejnom záujme

B.    ukladá	

podpredsedovi vlády a ministrovi  hospodárstva

B.1.  	vydať podľa § 3 zák. č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov žiadateľovi SAMSUNG Electronics Slovakia s. r. o., so sídlom Hviezdoslavova 807,       924 27 Galanta osvedčenie o významnej investícii na stavbu „Výrobné, logistické, servisné a vývojové centrum Samsung“, ktorej uskutočnenie je vo verejnom záujme na pozemkoch Katastrálneho úradu v Galante, Správa katastra Galanta v katastrálnom území Galanta, ktoré tvoria podnikový pozemok s identifkáciou parcelných čísel uvedených v prílohe k uzneseniu vlády SR.       

	do 15 dní od obdržania uznesenia vlády

C.	odporúča

predsedovi správnej rady Slovenského pozemkového fondu

         C.1. 		uzatvoriť zmluvu so žiadateľom SAMSUNG Electronics Slovakia s. r. o., so sídlom Hviezdoslavova 807, 924 27 Galanta o prevode nehnuteľnosti,                s ktorými je Slovenský pozemkový fond oprávnený nakladať a ktoré budú tvoriť podnikový pozemok podľa bodu B.1. tohto uznesenia. 

Vykoná:
                   podpredseda vlády a minister hospodárstva

 Na vedomie:
                    predsedovi správnej rady Slovenského pozemkového fondu